Mikael Sigurðsson nemandi á fyrsta ári í MTR hefur áhugamál sem teljast verður óvenjulegt hjá svo ungum einstaklingi . Áhugamálið er fuglaskoðun og fuglaljósmyndun . Hann stefnir að því að slá Íslandsmet með því að verða yngstur til að sjá og mynda 200 fuglategundir . Hann er aðeins fimmtán ára og er kominn í 171 tegund . Fuglarnir verða að vera lifandi þegar mynd næst af þeim . Síðan þarf að senda myndina til Flækingsfuglanefndar og hún þarf að staðfesta tilvikið . Mikael náði í síðustu viku að mynda ormskríkju , lítinn amerískan spörfugl , við Reykjanesvita . Fleiri náðu mynd af fuglinum , er þessi tegund hefur aðeins einu sinn áður sést hér á landi . Flækingsfuglar sjást oftast á Reykjanesi og á svæðinu í grennd við Höfn í Hornafirði þannig að það er um langan veg að fara frá Siglufirði til að mynda þá . Mikael er á tónlistarbraut en segist einnig hafa áhuga á náttúrufræðibraut . Hann spilar á bassa og gítar og er í hljómsveitinni Ronja og ræningjarnir sem hefur komið fram opinberlega meðal annars með karlakór Fjallabyggðar . Mikael er sonur Sigurðar Ægissonar sem er forfallinn fuglaáhugamaður og segist hafa elt pabba sinn í náttúruskoðun og fuglaljósmyndun síðan hann var þriggja ára . Áhugi á lífríki og náttúruvísindum er líka ríkur í móðurætt Mikaels þannig að hann hefur frá blautu barnsbeini átt góðar stundir við margvíslega iðkun í íslenskri náttúru .